Casper H. Marais is die skuilnaam van Reinhardt Hendriks (24/3/1911 - 1959) en is seker een van die mees onderskatte skrywers in Suid Afrika se geskiedenis wat eintlik heelwat meer krediet moet kry. Ironies genoeg is sy baie bekende Rooi Jan reeks, onder die skuilnaam van Casper H. Marais, vandag nog in baie groot aanvraag by oud en jonk en selfs versamelaars gaan uit hulle pad uit om sy boeke in die hande te kry. Die Rooi Jan reeks is enige tyd net so gewild of selfs gewilder as die Swart Luiperd reeks van Braam le Roux en die held in die stories word as 'n afrikaanse Tarzan beskou. Hy skryf ook die Mank mannetjie reeks wat in sagteband uitgegee is en handel oor 'n spook, maar hier wel onder sy eie naam.